कार्यक्रममा एमालेका प्रमुख सचेतक भीम आचार्यले शान्ति–संविधानका लागि राजीनामा दिए भन्ने ठाउँ रहनेबित्तिकै प्रधानमन्त्री छाड्न तयार भएको बताए । ‘ प्रधानमन्त्री खल्तीमा राजीनमा बोकेर हिँडिरहनुभएको छ,’ उनले भने– सबै दलले हठ र पदत्यागको मनस्थिति बनाउने हो भने २१ गतेभित्र होइन, एक घन्टामै राजीनामा आउन सक्छ । उनले यसका निम्ति दलहरुबीच कुराकानी भइरहेको पनि बताए । अहिलेसम्मका दुइटा बहुमतीय सरकार असफल भएकाले अब त्यस्तो सरकार बनाउनुको अर्थ नहुने उनको भनाइ थियो ।
